ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251, παράγραφος 2, δεύτερο εδάφιο της συνθήκης EK σχετικά με την Κοινή θέση που καθόρισε το Συμβούλιο σχετικά με την έκδοση οδηγίας του Ευρωπαϊκού Κοινοβουλίου και του Συμβουλίου για την τροποποίηση της οδηγίας 96/53/ΕΚ του Συμβουλίου σχετικά με τον καθορισμό για ορισμένα οδικά οχήματα που κυκλοφορούν στην Κοινότητα, των μέγιστων επιτρεπόμενων διαστάσεων στις εθνικές και διεθνείς μεταφορές και των μέγιστων επιτρεπόμενων βαρών στις διεθνείς μεταφορές

1- ιστορικο

>ΘΕΣΗ ΠIΝΑΚΑ>

2- στοχοσ τησ προτασησ τησ επιτροπησ

Στόχος της πρότασης της Επιτροππής είναι να εναρμονισθεί σε ολόκληρη την Ευρωπαϊκή Ένωση το μέγιστο επιτρεπτό μήκος των λεωφορείων.

Η πρόταση, ευθυγραμμιζόμενη προς το στόχο της δημιουργίας μιας ενιαίας αγοράς, προβλέπει την εφαρμογή ενιαίων κανόνων για τα οχήματα σε ολόκληρη την Κοινότητα.

Η πρόταση αποσκοπεί στη διεύρυνση του πεδίου εφαρμογής της οδηγίας 96/53/EΚ [1] σχετικά με το μέγιστο επιτρεπτό βάρος και τις διαστάσεις των οχημάτων ώστε να καλυφθεί το μήκος όλων των λεωφορειών που χρησιμοποιούνται στην Ευρωπαϊκή Ένωση.

[1] ΕΕ L 235, 17.9.1996, σ. 59.

3- σχολια στην κοινη θεση

3.1 Γενικές παρατηρήσεις

Η Επιτροπή σημειώνει με ικανοποίηση ότι η κοινή θέση που ενέκρινε το Συμβούλιο απηχεί σε μεγάλο βαθμό την αρχική πρόταση της Επιτροπής. Η κοινή θέση αποτελεί θεμιτό και εξισορροπημένο συμβιβασμό.

3.2 Τροπολογίες που ενέκρινε το Ευρωπαϊκό Κοινοβούλιο κατά την πρώτη ανάγνωση

Συνολικά 3 τροπολογίες εγκρίθηκαν από το Ευρωπαϊκό Κοινοβούλιο κατά την πρώτη ανάγνωση της πρότασης.

Οι τροπολογίες αυτές αφορούν:

- την παράταση της περιόδου των 'ιστορικών δικαιωμάτων' για λεωφορεία που δεν ανταποκρίνονται προς την οδηγία έως το 2015 (τροπολογία 1)

- μεγαλύτερο μέγιστο επιτρεπόμενο μήκος 13,5 μέτρων για τα διαξονικά λεωφορία (τροπολογία 2)

- μεγαλύτερο μέγιστο επιτρεπόμενο μήκος 18,75 μέτρων για τα αρθρωτά λεωφορεία (τροπολογία 6)

Οι τροπολογίες 2 και 6 του Ευρωπαϊκού Κοινοβουλίου έγιναν δεκτές στην κοινή θέση. Η τροπολογία 1 εγκρίθηκε επίσης κατά το νόημά της δεδομένου ότι η κοινή θέση περιλαμβάνει πλέον ακόμη μεγαλύτερη περίοδο για τα 'ιστορικά δικαιώματα'. Η τροπολογία 1 εγκρίθηκε από την Επιτροπή.

3.3 Νέες πτυχές που εισήγαγε το Συμβούλιο

Η κοινή θέση καθιερώνει τις κάτωθι ουσιαστικές αλλαγές όσον αφορά την πρόταση της Επιτροπής:

- ένα νέο άρθρο 1 παράγραφος 3 προσετέθη αποκλείοντας ρητώς τα λεωφορεία με περισσότερα του ενός αρθρωτά τμήματα από το πεδίο εφαρμογής της οδηγίας. Κατά τη γνώμη της Επιτροπής τοιουτοτρόπως το κείμενο καθίσταται σαφέστερο δίχως να τροποποιείται το περιεχόμενό του.

- η περίοδος των ιστορικών δικαιωμάτων παρατάθηκε και αντί να εκπνέει στις 31.12.2009 λήγει 31.12.2020. Η Επιτροπή αποδέχεται την μεγαλύτερη αυτή μεταβατική περίοδο η οποία επιτρέπει να ληφθεί υπόψη ο χρόνος επιχειρησιακής ζωής του λεωφορείου.

- το σημείο 1.5α του παραρτήματος I αναθεωρήθηκε και προβλέπει πλέον διαφορετική δοκιμασία δυνατότητας ελιγμού στην οποία πρέπει να ανταπεξέλθουν τα λεωφορεία 15 μέτρων. Η ρύθμιση αυτή ανταποκρίνεται στα νέα κριτήρια περί ελιγμών που έχουν εγκρίνει τα κράτη μέλη στο πλαίσιο των τεχνικών προδιαγραφών UN-ECE (Οικονομική Επιτροπή των Ηνωμένων Εθνών για την Ευρώπη), και ως εκ τούτου η Επιτροπή την αποδέχεται.

- το νέο άρθρο 8α προστέθηκε προβλέποντας χρονικά περιορισμένη παρέκκλιση 3 ετών για τα αναφερόμενα κράτη μέλη όσον αφορά την υποχρέωση της αποδοχής λεωφορείων 15 μέτρων στην επικράτειά τους με αναθεωρημένα κριτήρια για τις δυνατότητες ελιγμών. Η Επιτροπή αποδέχεται τη ρύθμιση αυτή προκειμένου να δοθεί χρόνος στα ως άνω κράτη μέλη να προσαρμόσουν την οδική υποδομή τους.

- το νέο άρθρο 10α καλεί την Επιτροπή να αναλάβει μελέτη η οποία να εξετάσει τη σκοπιμότητα της καθιέρωσης αυστηρότερης δοκιμασίας ελιγμών. Η Επιτροπή αποδέχεται αυτήν την δυνατότητα μελλοντικής βελτίωσης της οδηγίας.

4- συμπερασμα

Η Επιτροπή υποστηρίζει την κοινή θέση ως σημαντικό βήμα προς την κατεύθυνση της συνολικής εναρμόνισης του βάρους και των διαστάσεων των οχημάτων στην Ευρωπαϊκή Ένωση.

Κατά συνέπεια, η Επιτροπή εκφέρει θετική γνώμη για την κοινή θέση στο σύνολό της.